section_heading: Povijest
paragraph_text: Prvi proizvodni primjerak ovakvog vozila je bio sovjetski BMP-1. Bio je mase 13 tona, niskog profila i naoružan topom kalibra 73 milimetara te dvjema 7,62 mm strojnicama. Neki su opremljeni i raketnim lanserom za protuoklopne rakete 9M14 Maljutka. Iako debljina oklopa nije bila velika (20 mm), prednje ploče su dobro zakošene i pružale su zaštitu od pješačkog naoružanja manjeg kalibra i krhotina granata. Kasnije su se slična vozila pojavila i u drugim zemljama svijeta i tipični primjeri njemački Marder i francuski AMX-10P. Zbog pokretljivosti, prva vozila su bila gusjenična.